Δημήτριος Κάκκαβος

Ο Δημήτριος Κάκκαβος του Νικολάου (και Κάκαβος,  1870 - 2 Μαρτίου 1960) ήταν Έλληνας στρατιωτικός και μετά την αποστρατεία του πολιτευτής. Υπηρέτησε ως βουλευτής Θεσσαλονίκης και ως αντιπρόεδρος της Βουλής.

 Βιογραφία 
Γεννήθηκε στα Φιλιατρά (γιος συμβολαιογράφου) και ακολούθησε λαμπρή στρατιωτική σταδιοδρομία.Παγκόσμιο Βιογραφικό Λεξικό, Εκδοτική Αθηνών, Αθήνα 1988, τόμος 4ος.
Σπούδασε στη Στρατιωτική Σχολή Ευελπίδων και υπηρέτησε στη Χαρτογραφική Υπηρεσία μαζί με το συμμαθητή του, Παύλο Μελά.

 Δράση στη Μακεδονία 
Από το 1904 ως το 1907 με το ψευδώνυμο Ζώης, υπηρέτησε στο Προξενείο της Θεσσαλονίκης, ως συνεργάτης του Προξένου Κορομηλά.Ασπρόμαυρη φωτό του Κάκκαβου, Macedonian Heritage.gr. Με τον τρόπο αυτό οργάνωσε τον Μακεδονικό Αγώνα ενώ πολέμησε και στους άλλους πολέμους. Από το 1920 ως την κατάρρευση του Μικρασιατικού Μετώπου ήταν Φρούραρχος Θεσσαλονίκης. Αποστρατεύτηκε με το βαθμό του Αντιστρατήγου.

 Πολιτική σταδιοδρομία 
Εξελέγη βουλευτής Θεσσαλονίκης με το Κόμμα Ελευθεροφρόνων το 1926 και με το Λαϊκόν Κόμμα το 1935 Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 54, αρ. 133). και υπηρέτησε ως αντιπρόεδρος της Βουλής από το 1927 ως το 1928. Ήταν επίσης από το 1939 ως το 1952 οργανωτής και διευθυντής του Οργανισμού Υδρεύσεως Θεσσαλονίκης (ΟΥΘ).

 Θάνατος 
Απεβίωσε σε ηλικία 90 ετών στη Θεσσαλονίκη, το 1960 και κηδεύτηκε με δημόσια δαπάνη."Απέθανε χθες ο Στρατηγός Κάκαβος", Μακεδονία, 3-3-1960,   σελ. 5

 Βιβλία 
Ο Κάκκαβος άφησε απομνημονεύματα. Φωτογραφία και έργα του Κάκκαβου, Biblionet.gr

"Απομνημονεύματα (μακεδονικός αγών)", Εταιρεία Μακεδονικών Σπουδών (2007)
"Μακεδονικός αγών και μακεδόνες αρχηγοί", Εταιρεία Μακεδονικών Σπουδών (2007)

 Παραπομπές 

Κατηγορία:Βουλευτές Θεσσαλονίκης
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το Κόμμα των Ελευθεροφρόνων